ai4bharat/Pralekha huggingface dataset:
रस्ते वाहतूक आणि महामार्ग मंत्रालय
एबीबी एफआयए फॉर्म्युला ई जागतिक अजिंक्यपद स्पर्धेच्या हैदराबाद सर्किटच्या माध्यमांतील उद्घाटनासाठी केंद्रीय रस्ते वाहतूक आणि महामार्ग मंत्री नितीन गडकरी मुंबई येथे उपस्थित
येत्या 10 वर्षांत सर्वात मोठा विद्युत निर्यातदार होण्याचे भारताचे उद्दिष्ट : केंद्रीय रस्ते वाहतूक आणि महामार्ग मंत्र्यांचे प्रतिपादन
मुंबई, 13 जानेवारी 2023
केंद्रीय रस्ते वाहतूक आणि महामार्ग मंत्री नितीन गडकरी काल मुंबईत झालेल्या एबीबी एफआयए फॉर्म्युला ई जागतिक अजिंक्यपद स्पर्धेच्या हैदराबाद सर्किटच्या माध्यमांतील उद्घाटनासाठी उपस्थित होते. हैदराबाद ई प्रिक्स या शीर्षकाची ही स्पर्धा 11 फेब्रुवारी रोजी हैदराबाद येथे होणार असून ती 2022-2023 या वर्षासाठीच्या फॉर्म्युला ई जागतिक अजिंक्यपद स्पर्धेचाच भाग आहे. फॉर्म्युला ई, अधिकृतरीत्या एबीबी एफआयए फॉर्म्युला ई जागतिक अजिंक्यपद स्पर्धा ही विजेवर चालणाऱ्या कार्सची सिंगल सीटर मोटरस्पोर्ट अजिंक्यपद स्पर्धा आहे. ई-वाहतूक क्षेत्रात भारताने हाती घेतलेल्या उपक्रमांची ठळकपणे माहिती देण्याची संधी केंद्रीय मंत्री नितीन गडकरी यांनी या कार्यक्रमाच्या निमित्ताने घेतली.
या उद्घाटन प्रसंगी बोलताना, केंद्रीय मंत्री म्हणाले की, विजेवर चालणाऱ्या वाहनांवर लक्ष केंद्रित करुन, भारताने इंधन आयातीचा प्रचंड खर्च आणि वायू प्रदूषण या दुहेरी समस्यांवर उपाय शोधण्याचा प्रयत्न केला आहे. ते म्हणाले की अशा प्रकारची प्रतिष्ठित स्पर्धा भारतातील रस्त्यांवर आयोजित केल्यामुळे देशात विजेवर चालणाऱ्या वाहनांना अधिक लोकप्रियता मिळेल. नजीकच्या भविष्यात नियोजित उभारणीसाठी निश्चित केलेल्या आणखी काही महामार्ग प्रकल्पांची माहिती देताना ते म्हणाले की, आता असा काळ येणार आहे की,या प्रकारच्या शर्यतींसाठी व्यावसायिकरित्या बांधलेल्या शर्यत मार्गांपेक्षा भारतातील महामार्ग अधिक सुयोग्य समजले जातील.
जीवाश्म इंधनावर चालणाऱ्या वाहनांच्या वापरामध्ये स्थित्यंतर घडवण्याच्या भारताच्या योजनांवर देखील केंद्रीय मंत्री गडकरी यांनी प्रकाश टाकला. हरित हायड्रोजन तंत्रज्ञानात भारताने केलेल्या प्रगतीकडे उपस्थितांचे लक्ष वेधून ते म्हणाले की, येत्या दहा वर्षांत सर्वात मोठा विद्युत निर्यातदार होण्याचे लक्ष्य भारताने निश्चित केले आहे. या उद्दिष्टामुळे देशाच्या आर्थिक विकासाला तर चालना मिळणार आहेच पण त्याचबरोबर त्यातून युवकांसाठी रोजगार देखील निर्माण होतील असे ते पुढे म्हणाले. ई-वाहतूक क्षेत्रातील सुधारणा आणि स्वच्छ,हरित हायड्रोजन तंत्रज्ञानातील प्रगती यांच्या माध्यमातून भारत आत्मनिर्भर होऊ शकतो असे निरीक्षण त्यांनी नोंदवले.
या कार्यक्रमाला महाराष्ट्र राज्याचे मुख्यमंत्री एकनाथ शिंदे, तेलंगणाचे महानगरपालिका प्रशासन आणि नगर विकास मंत्री के.टी.रामा राव, ग्रीनको आणि एस समूहाचे संस्थापक अनिल कुमार चलामलशेट्टी आणि इतर मान्यवर उपस्थित होते.PIB Mumbai | N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
वाणिज्य आणि उदयोग मंत्रालय
एसईसीओच्या संचालक हेलेना बडलिगर आणि केंद्रीय वाणिज्य आणि उद्योग मंत्री पीयूष गोयल यांच्यात यशस्वी बैठक, व्यापार आणि गुंतवणूक विषयक संबंधांना बळकटी
केंद्रीय वाणिज्य मंत्री पीयूष गोयल आणि एसईसीओ संचालक हेलेना बडलिगर यांच्यात आज नवी दिल्ली येथे अत्यंत यशस्वी बैठक झाली. जयपूर येथे झालेल्या जी 20 व्यापार मंत्र्यांच्या बैठकीच्या यशस्वी समारोपानंतर ही बैठक झाली आणि ती भारत आणि युरोपियन मुक्त व्यापार संघटना  देशांच्या व्यापार आणि गुंतवणूक विषयक संबंध वृद्धिंगत करण्याच्या वचनबद्धतेला अधोरेखित करते.
बैठकीदरम्यान, पीयूष गोयल आणि बडलिगर यांनी भारत आणि ईएफटीए देशांमधील व्यापार आणि गुंतवणूक संबंधांबाबत सविस्तर चर्चा केली. या चर्चेत भारत आणि ईएफटीए यांच्यातील व्यापार आणि आर्थिक भागीदारी करार  साठी चालू असलेल्या वाटाघाटींमध्ये झालेल्या प्रगतीचा सर्वसमावेशक आढावा घेण्यात आला.
दोन्ही नेत्यांनी परस्पर हितकारक व्यापार करार साध्य करण्याच्या त्यांच्या सामायिक दृष्टीकोनाचा पुनरुच्चार केला जो भारत आणि ईएफटीए दोन्ही देशांच्या उदयोन्मुख आर्थिक स्थितीचे प्रतिबिंब दर्शवितो. दोन्ही प्रदेशातील नागरिकांच्या आकांक्षा पूर्ण करणारा करार तयार करण्यासाठी प्रमुख समस्या आणि समस्यांचे निराकरण करण्याच्या महत्त्वावर चर्चेत भर देण्यात आला. टीईपीए वाटाघाटींमधील सहयोगी प्रयत्न हे भागीदारीचे महत्त्व आणि या वाटाघाटींचे यश सुनिश्चित करण्यासाठी दोन्ही पक्षांचे समर्पण अधोरेखित करतात.
या बैठकीची परिणती म्हणजे भारत-ईएफटीए व्यापार संबंधांमध्ये एक सकारात्मक पाऊल पुढे टाकण्याचा संकेत जो दोन्ही प्रदेशांमधील दीर्घकालीन मैत्री आणि सहकार्य आणखी मजबूत करेल. व्यापार आणि गुंतवणुकीचे संबंध अधिक दृढ करण्याची वचनबद्धता ही भारत आणि ईएफटीए दोन्ही देशांच्या आर्थिक विकासासाठी आणि समृद्धीसाठी हितकारक आहे.
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 211 कोटी 13 लाखांहून अधिक मात्रा देण्यात आल्या.
गेल्या 24 तासात 31,60,292 लस मात्रा देण्यात आल्या
भारतातील उपचाराधीन रुग्णांची संख्या सध्या 90,707
उपचाराधीन रुग्णांची संख्या 0.20%
रुग्ण बरे होण्याचा दर सध्या 98.61%
गेल्या 24 तासात 13,528 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,37,70,913
गेल्या 24 तासात 10,256 नव्या कोरोना रुग्णांची नोंद
दैनंदिन पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत 88.43 कोटी कोविड तपासण्या करण्यात आल्या असून गेल्या 24 तासात 4,22,322 कोविड तपासण्या करण्यात आल्या
इलेक्ट्रॉनिक्स आणि माहिती तंत्रज्ञान मंत्रालय
समाजमाध्यम जाळ्यावरील बीभत्सता आणि अश्लीलतेला आळा घालणे
नवी दिल्ली, 9 डिसेंबर 2022
वापरकर्त्यांसाठी खुली, सुरक्षित आणि विश्वासार्ह तसेच उत्तरदायी इंटरनेट सेवा सुनिश्चित करणे हे सरकारच्या धोरणांचे उद्दिष्ट आहे. इंटरनेटच्या विस्तारामुळे आणि अधिकाधिक भारतीय ऑनलाइन येत असल्यामुळे, इंटरनेटवर बीभत्स आणि अश्लील सामग्रीच्या जाळ्यात ते अडकले जाण्याची शक्यता वाढली आहे. सायबरस्पेस सुरक्षित करण्यातील अनेक आव्हानेही इंटरनेटचा प्रचंड विस्तार आणि सीमाविरहित असण्याच्या स्वरूपातून समोर येत आहेत.
माहिती तंत्रज्ञान कायदा, 2000  अंतर्गत , इलेक्ट्रॉनिक स्वरूपात लैंगिकतेवर भर असलेल्या सामग्रीचे प्रदर्शन किंवा प्रसारित करणे  आणि इलेक्ट्रॉनिक स्वरूपात अश्लील साहित्य प्रदर्शित किंवा प्रसारित करणे  दंडनीय गुन्हा आहे आणि त्यांना अनुक्रमे तीन आणि पाच वर्षांपर्यंत वाढू शकेल अशा कालावधीसाठी कारावासाच्या शिक्षेस पात्र ठरवते तसेच कलम 77ब नुसार असे सायबर गुन्हे दखलपात्र गुन्हे आहेत. फौजदारी प्रक्रिया संहिता, 1973 मधील तरतुदींनुसार, दखलपात्र गुन्ह्यांचा प्रतिबंध आणि तपास पोलिसांनी करणे आवश्यक आहे आणि घटनेच्या सातव्या अनुसूचीनुसार 'पोलीस' हा राज्याचा विषय आहे. अशाप्रकारे, अशा सायबर गुन्ह्यांचा प्रतिबंध, तपास इत्यादीसाठी तसेच इलेक्ट्रॉनिक स्वरुपात लैंगिकतेवर भर असलेले कृत्य किंवा अश्लील साहित्य असलेला मजकूर प्रकाशित किंवा प्रसारित करण्याशी संबंधित सायबर गुन्ह्यांवर राज्य पोलिस विभागामार्फत कायद्यानुसार प्रतिबंधात्मक आणि दंडात्मक कारवाईसाठी राज्ये प्रामुख्याने उत्तरदायी आहेत.
इंटरनेट खुले, सुरक्षित आणि विश्वासार्ह तसेच उत्तरदायी बनवण्याचे उद्दिष्ट साध्य करण्यात मदत करण्यासाठी त्याचप्रमाणे अशा सायबर गुन्ह्यांना समन्वित पद्धतीने आळा घालण्याच्या अनुषंगाने,यंत्रणा बळकट करण्यासाठी, केंद्र सरकारने, माहिती तंत्रज्ञान कायद्याच्या माध्यमातून प्रदान केलेल्या अधिकारांचा वापर करून, माहिती तंत्रज्ञान  नियम, 2021 तयार केले आहेत. हे नियम समाजमाध्यम मध्यस्थांसह दुव्यांवर योग्य नियम पाळण्याचे आणि प्रदान करण्याचे विशिष्ट बंधन घालतात जर ते योग्य नियम पाळण्यात अपयशी ठरले तर,त्यांना यापुढे तिसऱ्या पक्षाची माहिती किंवा डेटा किंवा त्यांच्याद्वारे आयोजित केलेल्या संप्रेषण दुव्यासाठी कायद्यानुसार त्यांच्या दायित्वातून मुक्त केले जाणार नाही.
या संदर्भातील सविस्तर नियम वाचण्यासाठी येथे क्लिक करा.
इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 239
संरक्षण मंत्रालय
लष्कर, नौदल आणि हवाई दल प्रमुखांची खडकवासला येथील राष्ट्रीय संरक्षण प्रबोधिनीला भेट
भारतीय लष्कर, नौदल आणि हवाईदलाच्या प्रमुखांनी, खडकवासला येथील राष्ट्रीय संरक्षण प्रबोधिनी या आपल्या मातृसंस्थेला 20 आणि 21 ऑगस्टला एकत्र भेट दिली. तिन्ही संरक्षण सेवांचे प्रशिक्षण देणाऱ्या या सुप्रसिद्ध प्रबोधिनीसाठी हा एक ऐतिहासिक क्षण होता. देशाच्या तिन्ही संरक्षण दलांच्या प्रमुखपदाची जबाबदारी सांभाळणारे तीन ही अधिकारी, राष्ट्रीय संरक्षण प्रबोधिनीच्या 56 व्या तुकडीचेच प्रशिक्षणार्थी होते. ही अत्यंत दुर्मिळ आणि एकमेवाद्वितीय घटना आहे. याआधी, 1991 साली, तिन्हीस सेवादलांचे प्रमुख एकाच तुकडीचे प्रशिक्षणार्थी म्हणून एनडीए  इथे होते. आपल्या मातृसंस्थेला एकत्रित भेट देण्यामागच्या या विशेष कल्पनेमागे केवळ प्रबोधिनीमध्ये एकत्र शिकतांना निर्माण झालेले मैत्रीबंध अधिक दृढ करणे हाच हेतू नव्हता, तर या तीन-सेवा प्रशिक्षण संस्थेची ओळख असलेल्या तिन्ही दलांमधील सौहार्दाची, एकत्रितपणाची भावना अधिक दृढ करणे, हाही हेतू होता.
तिन्ही संरक्षण दलांसाठीच्या या संयुक्त प्रशिक्षण प्रबोधिनीच्या स्थापनेची कल्पना, 1945 साली, त्यावेळेचे लष्करप्रमुख, फील्ड मार्शल सर क्लाउड ऑचिनलेक यांच्या नेतृत्वाखालील समितीतून निर्माण झाली होती. आणि त्यानंतर प्रत्यक्ष अकादमीची स्थापना होऊन, 1949 साली, त्यावेळच्या तात्पुरत्या स्थानी, डेहराडून इथे, अकादमीचे कामकाज सुरु झाले. सहा ऑक्टोबर 1949 साली खडकवासला इथे या प्रबोधिनीची पायाभरणी झाली आणि 16 जानेवारी 1955 रोजी तिचे उद्घाटन झाले. आपल्या साठ वर्षांच्या दैदीप्यमान इतिहासात, या प्रबोधिनीतून प्रशिक्षण घेतलेल्या अधिकाऱ्यांपैकी 13 लष्करप्रमुख, 11 नौदलप्रमुख आणि नऊ हवाईदल प्रमुख झाले.
कमांडन्ट आणि डेप्युटी कमांडन्ट यांच्या उपस्थितीत हुतात्मा जवानांना सलाम करतांना तिन्ही सैन्यदल प्रमुख
अॅडमिरल करमबीर सिंग, PVSM, AVSM, ADC यांनी नौदलप्रमुख म्हणून 31 मे 2019 रोजी कार्यभार स्वीकारला. राकेश कुमार भदौरिया PVSM, AVSM, VM, ADC यांनी 30 सप्टेंबर 2019 रोजी आणि जनरल एम एम नरवणे PVSM, AVSM, SM, VSM, ADC यांनी लष्करप्रमुख म्हणून, 31 डिसेंबर 2019 रोजी आपला कार्यभार स्वीकारला.
यावेळी तिन्ही सैन्यदलप्रमुखांच्या वतीने आपले मनोगत व्यक्त करतांना नौदलप्रमुखांनी आधुनिक युद्धशास्त्राच्या नवनव्या तंत्रज्ञानाविषयी माहिती दिली. आधुनिक लष्करी नेतृत्वाचे मूलभूत सिद्धांत समजून घ्यावे, असा सल्ला त्यांनी कॅडेट्सना दिला. सर्व प्रमुखांनी सध्या सुरु असलेल्या प्रशिक्षणाचा आणि प्रशिक्षणासाठीच्या पायाभूत सुविधांचा आढावाही घेतला.
तिन्ही सैन्यदल प्रमुखांच्या वतीने, नौदलप्रमुख आपले मनोगत व्यक्त करतांना, एनडीए
‘हट ऑफ रिमेमबरन्स’ या स्मृतिस्थळी श्रद्धांजली अर्पण करतांना लष्करप्रमुख
‘हट ऑफ रिमेमबरन्स’ या स्मृतिस्थळी श्रद्धांजली अर्पण करतांना हवाई दलप्रमुख
आपल्या भेटीदरम्यान तिन्ही सैन्यदलप्रमुखांनी ‘हट ऑफ रिमेमबरन्स’ या शाहिद स्मृतिस्थळी श्रद्धांजली वाहिली. एनडीए संस्थेतून, प्रशिक्षित होऊन गेलेल्या, आणि कर्तव्य बजावताना वीरमरण पत्करलेल्या हुतात्मा अधिकाऱ्यांच्या सन्मानार्थ हे स्मृतिस्थळ तयार करण्यात आले आहे. तसेच या प्रमुखांनी, आपापल्या सेवेतील प्रशिक्षणार्थी अधिकाऱ्यांशी संवादही साधला. त्याशिवाय प्रशिक्षक, व्याख्याते आणि एनडीएतील कर्मचाऱ्यांशीही त्यांनी संवाद साधला. तिन्ही सैन्यदलांच्या प्रमुखांची ही भेट एनडीएसाठी प्रेरणादायक आणि अभिमानाची भावना जागृत करणारी ठरली. या भेटीतून प्रशिक्षणार्थी त्यांच्या लष्करी करियरमध्ये उत्कृष्ट कार्य करण्याची प्रेरणा मिळेल. तसेच, तिन्ही सेवादलांमध्ये सौहार्द आणि एकत्रितपणाची भावना वाढीस लागेल.
एनडीएच्या ऐतिहासिक सुदान ब्लॉक समोर तिन्ही सैन्यदलप्रमुख
संरक्षण मंत्रालय
लढाऊ विमानांची कमतरता
काळानुसार जुन्या होणाऱ्या व कालबाह्य सामग्रीमुळे लढाऊ ताफ्यातील विमानांची संख्या कमी होते. या कमतरतेवर नियोजित नवीन ताफ्यांचा समावेश करून मात करता येते. ही एक सतत सुरू राहणारी प्रक्रिया असते.
तेजस- Mk-IA  या स्वदेशात अभिकल्पित, विकसित व उत्पादित केलेल्या लढाऊ विमानांच्या 4 ताफ्यांचा समावेश करण्यास सरकारने मंजुरी दिली आहे. एकूण 83 तेजस- Mk-IA  चे HAL मध्ये उत्पादन करून भारतीय हवाई दलात समावेश करण्याचे नियोजित केले आहे.
संरक्षण क्षेत्र स्वयंपूर्ण होण्यासाठी योग्य ती पावले उचलली जात आहेत.
अधिक माहितीसाठी येथे क्लिक करा
कंपनी व्यवहार मंत्रालय
स्पर्धा आयोगाने संमिलिनीकरण नियमनात दुरुस्ती केली
नवी दिल्ली, 10 ऑक्टोबर 2018
भारतीय स्पर्धा आयोगाने 9 ऑक्टोबर 2018 रोजी संमिलिनीकरण नियमनात दुरुस्ती केली. यामुळे स्पर्धा आयोगासमोरील संमिलित प्रकरणांमध्ये पारदर्शकता येऊन त्याचा जलद निपटारा शक्य होईल. संमिलन तरतुदीतील सध्याच्या दुरुस्तीमुळे स्पर्धा कायद्याच्या कलम 29 अंतर्गत जारी करण्यात आलेल्या नोटीशीला स्वच्छेने प्रतिसाद देता येईल.
नियमनातील ही दुरुस्ती आयोगाच्या www.cci.gov.in या संकेतस्थळावर उपलब्ध आहे.
N.Sapre/S.Kane/P.Kor
(Visitor Counter : 48
कायदा आणि न्याय मंत्रालय
प्रसिद्धी पत्रक
माननीय राष्ट्रपती यांनी  तेलंगणा उच्च न्यायालयाचे मुख्य न्यायाधीश उज्वल भुयान आणि केरळ उच्च न्यायालयाचे मुख्य न्यायाधीश सरसा वेंकटनारायण भाटी यांची सर्वोच्च न्यायालयाचे न्यायमूर्ती म्हणून नियुक्ती केली आहे. भारतीय राज्यघटनेच्या कलम 124 च्या खंड  द्वारे प्रदान अधिकारांचा वापर करून, दिनांक 12.07.2023 च्या अधिसूचनेद्वारे, ही नियुक्ती करण्यात आली. या न्यायमूर्तींद्वारे त्यांच्या संबंधित कार्यालयाचा कार्यभार स्वीकारल्याच्या तारखेपासून ही नियुक्ती लागू होईल.
कोळसा मंत्रालय
कोळसा क्षेत्र खुले करणे: आत्मनिर्भर भारतासाठी नवी आशा
केंद्र सरकारकडून व्यावसायिक कोळसा खाणींचा 18 जून 2020 रोजी लिलाव
नवी दिल्ली, 11 जून 2020
केंद्र सरकार ‘कोळसा क्षेत्र खुले करणे: आत्मनिर्भर भारतासाठी नवी आशा’ या संकल्पनेसह व्यासायिक खाणींसाठी 18 जून 2020 ला कोळसा खाणींचा लिलाव सुरु करणार आहे. नवी दिल्लीत होणाऱ्या या आभासी  कार्यक्रमाला पंतप्रधान नरेंद्र मोदी प्रमुख पाहुणे म्हणून उपस्थित राहणार आहेत.
18 जूनला देशात प्रथमच वाणिज्यिक कोळसा लिलाव सुरु करत आहोत. पंतप्रधान नरेंद्र मोदी यांच्या उपस्थितीने कार्यक्रमाची शोभा वाढणार आहे. कोळसा क्षेत्रासाठी ‘आत्मनिर्भर भारत’ ही त्यांची दूरदृष्टी आहे. आपण हे साध्य करण्याच्या मार्गावर वाटचाल करत आहोत याचा मला अभिमान आहे असे केंद्रीय कोळसा आणि खाण मंत्री प्रल्हाद जोशी यांनी ट्वीट केले आहे.
नवे शिखर गाठण्यासाठी कोळसा क्षेत्र निर्बंधातून मुक्त होईल तो दिवस ऐतिहासिक असेल.
पंतप्रधान नरेंद्र मोदी यांच्या दूरदर्शी आणि निर्णायक नेतृत्वाखाली नुकतेच आत्मनिर्भर भारत अभियान हाती घेतले आहे, कोळसा क्षेत्रात संरचनात्मक सुधारणांच्या माध्यमातून देशाला आत्मनिर्भर  करण्यासाठी कोळसा आणि खाण क्षेत्र सिद्ध झाले आहे.
व्यावसायिक कोळसा खनन लिलाव हे मर्यादित क्षेत्र, उपयोग आणि किंमतीबाबत पूर्वीच्या काळातल्या शासन पद्धतीपेक्षा एकदम वेगळे आहेत. आता असे निर्बंध असणार नाहीत. प्रस्तावित लिलावाच्या अटी आणि शर्ती अतिशय उदार असून लिलाव प्रक्रियेत नव्या कंपनीला भाग घेण्यासाठी, अग्रिम किंमत कमी करण्यासाठी, रॉयल्टीची रक्कम आणि अग्रिम रक्कम यांचे समायोजन करण्यासाठी, कोळसा खाणी कार्यान्वित करण्यासाठी लवचिकतेला प्रोत्साहन देण्यासाठी उदार कार्यक्षमता निकष, पारदर्शी बोली प्रक्रिया, स्वयंचलित मार्गाने 100 % थेट विदेशी गुंतवणुकीला परवानगी देतात. यशस्वी बोलीदारासाठी कोळसा उत्पादनात लवचिकता देण्यात येईल, अशी लवचिकता याआधी नव्हती, तसेच प्रारंभीचे उत्पादन आणि कोळसा गॅसीफिकेशनसाठी प्रोत्साहनाची तरतूदही असेल.
कोळसा खाणी लिलाव प्रक्रियेमुळे अतिरिक्त कोळसा उत्पादन होऊन देशाच्या ऊर्जा सुरक्षिततेचा मजबूत पाया घातला जाईल आणि मोठ्या प्रमाणात रोजगार निर्मिती होऊन कोळसा क्षेत्रात गुंतवणुकीच्या मोठ्या संधी निर्माण होतील. या प्रयत्नांची कोल इंडियातून 23-24 या आर्थिक वर्षात 1 अब्ज टन कोळसा उत्पादन होईल या अपेक्षेला जोड मिळून देशाअंतर्गत औष्णिक कोळशाच्या गरजेची पूर्तता होईल.S.Thakur/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
दूरसंचार आणि माहिती तंत्रज्ञान मंत्रालय
टपाल कार्यालयाकडून 'रक्षाबंधन' निमित्त आकर्षक लिफाफे
पणजी, 10 ऑगस्ट 2022
‘रक्षाबंधन’ सणानिमित्त टपाल विभागाने ‘राखी’ पाठवण्यासाठी आकर्षक, वॉटरप्रूफ आणि सहज न फाटणारे लिफाफे विक्रीसाठी उपलब्ध करुन दिले आहेत. गोवा टपाल विभागाच्या सर्व टपाल कार्यालयांमध्ये राखीच्या जलद आणि सुलभ वितरणासाठी लिफाफ्याचा वापर करण्याचे आवाहन टपाल विभागाने केले आहे.
PIB Goa/SRT/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
भारतीय निवडणूक आयोग
भारतीय निवडणूक आयोगाने सुगम निवडणुका यावर आयोजित केली राष्ट्रीय परिषद
धोरणात्मक ढाचा अधिक सुटसुटीत करण्याच्या मार्गावरही झाली चर्चा
नवी दिल्ली, 21 सप्टेंबर 2021
भारतीय निडणूक आयोगाने सुगम निवडणुका 2021 या विषयावर आज दुरदृष्य प्रणालीद्वारे राष्ट्रीय चर्चासत्र आयोजित केले. सध्याच्या सुलभ धोरणांचा आढावा आणि निवडणूक प्रक्रियेत दिव्यांग मतदारांचा सहभाग वाढवण्यासाठी येणारे अडथळे दूर करण्याच्या उद्देशाने आजचे चर्चासत्र आयोजित करण्यात आले होते. मुख्य निवडणूक अधिकारी,दिव्यांगांचे प्रतिनिधित्व करणाऱ्या नागरी संस्था आणि सरकारी मंत्रालये आणि संस्था यांचे प्रतिनिधी यावेळी उपस्थित होते.
निवडणुका अधिक समावेशक, सुलभ आणि दिव्यांगासाठी मतदार स्नेही करण्याच्या निवडणूक आयोगाच्या कटिबद्धतेचा पुनरुच्चार मुख्य निवडणूक आयुक्त सुशील चंद्र यांनी केला.मतदार या सर्वप्रथम संबंधीतांची निर्णय घेण्याची भूमिका आयोगासाठी मोलाची असून निवडणूक प्रक्रियेत दिव्यांगासह सर्व मतदार महत्वाची भूमिका बजावू शकतात आणि त्यांनी ही भूमिका बजावावी असे ते म्हणाले. दिव्यांग व्यक्ती आणि त्यांचे प्रतिनिधी यांनी दिलेली मोलाची माहिती आणि सूचना, निवडणूक प्रक्रियेची प्रत्येक पावलावर समावेशकता आणि सुलभता वाढावी यासाठीची मार्गदर्शक तत्वे आखताना नक्कीच विचारात घेतल्या जात असल्याचे ते म्हणाले. निवडणूक प्रक्रियेत दिव्यांग व्यक्तींचा समावेश करण्यावर भर देणाऱ्या आंतरराष्ट्रीय ठरावाप्रती निवडणूक आयोगाच्या कटीबद्धतेचा त्यांनी पुनरुच्चार केला. दिव्यांगांसाठी मतदानाचा अनुभव सुखकर राहण्याच्या गरजेवर त्यांनी भर दिला. सर्व मतदान केंद्रे तळ मजल्यावर असून दिव्यांगाना विना अडथळा मतदानाचा अनुभव घेता यावा यासाठी रॅम्प,व्हीलचेअर आणि पुरेश्या संख्येने स्वयंसेवक असल्याचे ते म्हणाले.
या परिषदेदरम्यान मुख्य निवडणूक आयुक्त सुशील चंद्र यांच्या सह निवडणूक आयुक्त राजीव कुमार आणि अनुप चंद्र पांडे यांनी जारी केलेले साहित्य याप्रमाणे –
- अडथळे दूर करणे- सुलभ उपक्रम 2021. दिव्यांग मतदारांना सुविधा प्रदान करण्याच्या दृष्टीने कल्पक आणि सुगम उपक्रम यांचे संकलन करणारी पुस्तिका.
- मतदार मार्गदर्शक,नव्या मतदारांना पत्र,मतदार जागृती पर प्रोत्साहनात्मक 50 गाण्यांची पुस्तिका यासारखे नुकत्याच जारी करण्यात आलेल्या उपक्रमांची ब्रेल लिपीतली आवृत्ती
- मतदार हेल्पलाईन ऐप आणि इव्हीएम- व्हीव्हीपॅट या दोन व्हिडीओची सांकेतिक भाषेतली आवृत्ती.
नुकत्याच निवडणुका झालेल्या राज्यात निवडणूक आयोगाच्या अनुभवासह आयोगाने हाती घेतलेले सुगम उपक्रम यावेळी सामायिक करण्यात आले.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 373
संरक्षण मंत्रालय
पीएम केअर कोविड रुग्णालय  अहमदाबादसाठी पश्चिम नौदल कमांडकडून अतिरिक्त नौदल कर्मचारी तैनात
नवी दिल्ली, 7 मे 2021
कुशल मनुष्यबळाची क्षमता वाढवण्यासाठी आणि कोविड महामारी विरूद्ध लढा अधिक तीव्र करण्यासाठी पश्चिम नौदल कमांडमधील वैद्यकीय अधिकारी, नर्सिंग अधिकारी, निमवैद्यकीय आणि सहाय्यक कर्मचारी यांचा समावेश असलेली 41 नौदल कर्मचाऱ्यांची तुकडी पीएम केअर कोविड रुग्णालय  अहमदाबाद येथे 06 मे 21 रोजी तैनात करण्यात आली आहे. 29 एप्रिल 21 रोजी रुग्णालयात आधीच तैनात असलेल्या 57 सदस्यीय नौदल वैद्यकीय पथकाव्यतिरिक्त ही तुकडी आहे. दोन महिन्यांसाठी तैनात करण्यात आलेले हे पथक रुग्णालय प्रशासनाला कोविड रूग्ण हाताळण्यात मदत करेल.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
भारतीय निवडणूक आयोग
महाराष्ट्रातील पंढरपूरसह विविध राज्यांच्या लोकसभा/विधानसभा पोटनिवडणुकांचे वेळापत्रक
आंध्र प्रदेश आणि कर्नाटकातील दोन  लोकसभा मतदारसंघातील रिक्त जागा आणि महाराष्ट्रातील पंढरपूर मतदारसंघासह राज्यांमधील विधानसभा मतदारसंघातील चौदा  रिक्त जागा भरण्यासाठी आयोगाने पोटनिवडणूक घेण्याचा निर्णय घेतला आहे. अधिक तपशील पुढीलप्रमाणे :
|
|
Sl. No.
|
|
State
|
|
Constituency No. & Name
|
|
-
|
|
Andhra Pradesh
|
|
23-Tirupati 
|
|
-
|
|
Karnataka
|
|
2-Belgaum
|
|
Sl. No.
|
|
State
|
|
Constituency No. & Name
|
|
-
|
|
Gujarat
|
|
125– MorvaHadaf 
|
|
-
|
|
Jharkhand
|
|
13-Madhupur
|
|
-
|
|
Karnataka
|
|
47-Basavakalyan
|
|
-
|
|
Karnataka
|
|
59–Maski 
|
|
-
|
|
Madhya Pradesh
|
|
55-Damoh
|
|
-
|
|
Maharashtra
|
|
252-Pandharpur
|
|
-
|
|
Mizoram
|
|
26-Serchhip 
|
|
-
|
|
Nagaland
|
|
51-Noksen 
|
|
-
|
|
Odisha
|
|
110-Pipili
|
|
-
|
|
Rajasthan
|
|
179- Sahara
|
|
-
|
|
Rajasthan
|
|
24-Sujangarh 
|
|
-
|
|
Rajasthan
|
|
175-Rajsamand
|
|
-
|
|
Telangana
|
|
87-Nagarjuna Sagar
|
|
-
|
|
Uttarakhand
|
|
49-Salt
मतदार यादी
1 जानेवारी 2021 अंतिम तारीख मानून उपरोक्त लोकसभा आणि विधानसभा मतदारसंघांसाठी मतदार याद्या प्रसिद्ध झाल्या आहेत .
निवडणूक कार्यक्रम खालीलप्रमाणे असेल
|
|
Poll Events
|
|
Date and Day
|
|
Date of Issue of Gazette Notification
|
|
23.03.2021

|
|
Last Date of Nominations
|
|
30.03.2021

|
|
Date for Scrutiny of Nominations
|
|
31.03.2021

|
|
Last Date for Withdrawal of candidatures
|
|
03.04.2021

|
|
Date of Poll
|
|
17.04.2021

|
|
Date of Counting
|
|
02.05.2021

|
|
Date before which election shall be completed
|
|
04.05.2021

इलेक्ट्रॉनिक व्होटिंग मशीन  आणि व्हीव्हीपॅट्स
या पोटनिवडणुकीत सर्व मतदान केंद्रांवर ईव्हीएम आणि व्हीव्हीपॅट्स वापरण्याचा निर्णय आयोगाने घेतला आहे. ईव्हीएम आणि व्हीव्हीपॅट्स पुरेशा संख्येने उपलब्ध करुन देण्यात आले असून या यंत्रांच्या सहाय्याने मतदान सुरळीत पार पडावे यासाठी आवश्यक ती सर्व पावले उचलली गेली आहेत.
मतदारांची ओळख पटवणे
विद्यमान प्रथेनुसार या निवडणुकीत मतदानाच्या वेळी मतदारांची ओळख पटवणे अनिवार्य असेल. मतदार फोटो ओळखपत्र  हे मतदार ओळखण्यासाठी मुख्य दस्तावेज असेल .मात्र एकही मतदार त्यांच्या मताधिकारांपासून वंचित राहणार नाही याची खात्री करण्यासाठी, मतदार यादीत जर त्याचे नाव असेल तर खालील पर्यायी ओळखपत्रे देखील चालू शकतील. :
आधार कार्ड,
मनरेगा जॉब कार्ड,
बँक / टपाल कार्यालयाने दिलेली छायाचित्रे असलेली पासबुक
कामगार मंत्रालयाच्या योजनेंतर्गत जारी केलेले आरोग्य विमा स्मार्ट कार्ड,
वाहन चालक परवाना,
पॅन कार्ड,
एनपीआर अंतर्गत आरजीआयने जारी केलेले स्मार्ट कार्ड,
भारतीय पासपोर्ट,
छायाचित्र असलेले पेन्शन कागदपत्र,
केंद्र / राज्य सरकार / पीएसयू / सार्वजनिक लिमिटेड कंपन्यांद्वारे कर्मचार्यांना देण्यात आलेली छायाचित्रांसह सेवा ओळखपत्रे आणि
खासदार / विधानसभा सदस्य / विधानपरिषद सदस्य यांना दिलेली अधिकृत ओळखपत्रे
आदर्श आचार संहिता
ज्या जिल्ह्यामध्ये संपूर्ण किंवा कोणत्याही भागात विधानसभा / लोकसभा निवडणुका होणार आहेत अशा ठिकाणी आदर्श आचारसंहितेची अंमलबजावणी त्वरित लागू होईल. आदर्श आचारसंहिता सर्व उमेदवार, राजकीय पक्ष आणि संबंधित राज्य सरकार यांना लागू असेल. आदर्श आचारसंहिता केंद्र सरकारलाही लागू असेल.
M.Chopade/S.Kane/P.Kor
पंतप्रधान कार्यालय
अजमेर शरीफ दर्ग्यावर पंतप्रधानांकडून चादर
नवी दिल्ली, 15 फेब्रुवारी 2021
पंतप्रधान नरेंद्र मोदी यांनी ख्वाजा मोईनुद्दीन चिस्ती यांच्या 809 व्या उरुसानिमित्त अजमेर शरीफ दर्गा येथे अर्पण करण्यासाठी चादर दिली.
“ख्वाजा मोइनुद्दीन चिस्ती यांच्या 809 व्या उरुसानिमित्त अजमेर शरीफ दर्गा येथे अर्पण करण्यासाठी चादर देत आहे,” असे पंतप्रधान म्हणाले.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
राज्ये आणि केन्द्र शासित प्रदेशांसाठी कामगिरी श्रेणी निर्देशांक 2019-20 च्या प्रकाशनाला केंद्रीय शिक्षणमंत्र्यांनी दिली मंजूरी
राज्ये आणि केन्द्र शासित प्रदेशांसाठी कामगिरी श्रेणी निर्देशांक  2019-20 च्या प्रकाशनाला केन्द्रीय शिक्षणमंत्री रमेश पोखरियाल निशंक यांनी आज मंजूरी दिली. शालेय शिक्षण क्षेत्रात परिवर्तन घडवून आणण्यासाठी 70 संचाच्या मापदंडांचे कामगिरी श्रेणी निर्देशांक सरकारने आणले आहे. राज्ये आणि केन्द्र शासित प्रदेशांसाठी 2017-18 वर्षासाठीचे पीजीआय पहिल्यांदा 2019 मधे प्रकाशित झाले. 2019-20 साठीचे पीजीआय, या मालिकेतील तिसरे प्रकाशन आहे. या निर्देशांकामुळे बहुविध सुधारणांसाठी राज्ये आणि केन्द्र शासित प्रदेशांना चालना मिळेल. परिणामी दर्जेदार शिक्षणाबाबत अपेक्षित परिणाम दिसू शकतील. शालेय शिक्षणाची व्यवस्था प्रत्येक पातळीवर बळकट व्हावी याकरता प्राधान्यक्रम आणि इतर बाबीतली तफावत तज्ञ सहभागातून नेमकी शोधण्यासाठी या निर्देशांकामुळे राज्ये आणि केन्द्र शासित प्रदेशांना मदत होईल.
पंजाब, चंदिगड, तामिळनाडू, अंदमान आणि निकोबार बेटे, आणि केरळ यांनी वर्ष 2019-20 साठी सर्वोत्तम श्रेणी  प्राप्त केली आहे.
बहुतांश राज्ये आणि केन्द्र शासित प्रदेशांनी आधीच्या वर्षाच्या तुलनेत 2019-20 मधे श्रेणीत सुधारणा केली आहे.
निर्देशांकातील, पायाभूत सुविधा तसेच सोयीसुविधेत 13 राज्यांनी 10%  किंवा अधिकची श्रेणी सुधारणा केली आहे. अंदमान निकोबार बेटे आणि ओदिशाने 20 टक्के किंवा त्याहुन अधिकची सुधारणा केली आहे.
पीजीआय क्षेत्रातील प्रशासन प्रक्रियेत, 19 राज्ये आणि केन्द्र शासित प्रदेशांनी 10%  किंवा अधिक सुधारणा दर्शवली आहे. अंदमान आणि निकोबार बेटे, आंध्र प्रदेश, अरुणाचल प्रदेश, मणिपूर, पंजाब, राजस्थान, आणि पश्चिम बंगालने किमान 20%  सुधारणा दर्शवली आहे.
अधिक तपशीलांसाठी खालील लिंक बघा.
https://www.education.gov.in/hi/statistics-new?shs_term_node_tid_depth=391
संरक्षण मंत्रालय
भारतीय तटरक्षक दल कर्मचाऱ्यांना राष्ट्रपतींकडून तटरक्षक पदकांना मंजुरी
नवी दिल्ली, 25 जानेवारी 2020
प्रजासत्ताक दिन 2020 निमित्त भारतीय तटरक्षक दलाच्या कर्मचाऱ्यांना राष्ट्रपतींनी तटरक्षक पदकं मंजूर केली आहेत.
तटरक्षक पदक 
- डेप्युटी कमांडंट अभिषेक कुमार 
- संजय कुमार सिंग, एडीएच , 04217-P
- सुभाष, पी/एनव्हीके , 05655-H
तटरक्षक पदक 
- डीआयजी मुकूल गर्ग 
- आय.के. बालन, पी/एडीएच , 01608-L
B.Gokhale/S.Kane/P.Kor
(Visitor Counter : 81